ISANDA LAUAS
Tere tulemast saatesse!
Seekordne külaline tuleb Suomussalmist, Kainuu piirkonnast.
Tere tulemast Sakari Kela! - Tänan!
Kas tunned, et Suomussalmi on osa Kainuu piirkonnast?
Jah.
Vaatame su elulugu. Millises peres sa sündisid?
Milline keskkond oli Suomussalmi sinu lapsepõlves?
Sündisin usklikus peres esiklapsena.
Kodu oli turvaline väiketaluniku kodu.
Isa ja ema tegutsesid laudas, lüpsasid lehmi, möllasid põllul.
Nii me seal kasvasime.
Meil olid vanad tumedad palkmajad.
Selline traditsiooniline maakoht.
Eriti huvitav oli üks kõrgendik.
Mulle jäi meelde kevad, kui päike paistis
ja kuskil mais või juunis lõokesed laulsid.
Olin tööriietes ja nõjatusin vastu palkseina,
tulles päikese kätte sooja ja kuulates seda lõo lõõritamist.
Seda igatseks küll veel kuuda, kuna see on nii eriline mälestus.
Laudast kostis töö tegemise ja loomade hääli
ja see kõik oli nii idülliline, nagu paradiisi eelmaitse.
Sul oli siis täiuslik elu.
Sa ütlesid, et su vanemad olid usklikud.
Kuidas see mõjutas su noorusaega? Mida sa tahad sellest rääkida?
Mu vanemad käisid luteri kirikus.
Usust taganemine oli nähtav ka meie kandis,
aga mu vanemad ei läinud sellega kaasa.
Meil käisid jutlustajad ja peeti koduseid koosolekuid.
Olen väikesest poisist saadik Jumala Sõnaga kokku puutunud.
Jumala Sõna on mulle tuttav
nagu seegi, milleks Jumal meid oma Sõna kaudu õhutab.
Sellest olen saanud ka südamesse olla oma vanematele tubli poiss.
Seda ka usuasjades, nende järgi elades ja olles tubli.
Sa olid pikka aega metsamasina juht,
kus otsustasid ka hakata kuulama, mis see usk tegelikult on
ja mida Jumal oma Sõnas ütleb.
Räägi sellest veidi.
Kui ma tegin tööl pikki päevi, polnud mul mahti Jumala Sõna lugeda
Ma ei jaksanud ja ega aega ka polnud.
Kuid ma kuulasin erinevaid asju kõrvaklappidega MP3'de pealt.
Kuulasin igasuguseid tekste, sealhulgas ka piiblitekste.
Jumala juhtimise läbi sai mu "usuemaks"
paljudele tuntud Outi Kappela.
Kuulasin tema jutlusesarju.
Neid sarju tuli mitu aastat, nii et kuulasin nende kordusi.
Ja kui iga kuu tulid uued sarjad, kuulasin ka neid.
Tema õpetuste kaudu oli Jumala esimene ülesanne
rebida mind lahti inimeste arvamustest
ja religiooni orjusest.
Siis ma vaatasin peeglisse ja igatsesin seda vabadust,
mida Jumala oma Sõna kaudu näitas.
See oli sulle kindlasti teatud määral kui üllatus.
Eriti veel, kui kohtasid inimesi, kes polnud muutunud.
See oli tõesti üllatus.
Nii et peale seda, mis minuga metsmasinas juhtus,
kus kuulsin sõnumit ristist väga lihtsal moel.
Ma võtsin selle metsamasina kabiinis olles vastu.
Selle, et Jeesus on minu pärast kannatanud ja üles tõusnud.
Rõõm ja rahu tulid mu südamesse ja sisemusse.
Kui ma neist asjadest ka kodustele rääkisin
ja mu vanemadki seda kuulsid, hakkas see neis võõristust tekitama.
Nad arvasid, et nüüd on küll midagi hullu lahti.
Oli neil ehk kahtlus,
et oled mingil moel kaldunud kõrvale sellest, mis on õige?
Jah. See kartus neil oli.
Kardeti, et nüüd juhtus midagi imelikku.
Kui vaadata üldiselt Soome kristlust, siis milline on sinu tähelepanek -
on see pigem peasuund või erand?
Olen märganud, et kui räägin tõde nagu see on kirja pandud
ja hakkan selle järgi oma elu seadma, siis sellest ei räägita.
See tõrjutakse eemale.
Aga sul oli ometi selline hoog sees,
et jätkasid nende materjalide kuulamist
ja kasvasid.
Jah. Sest ma sain aru, et Isa kutsus mind.
Ma teadsin oma elulugu ja Jumala Sõna põhjal sedagi,
et mind on emaüsast valitud.
Isa valis mind, nagu Jeremija ütleb -
emaüsast alates on mind pühitsetud Jumalale.
Ma tean, et mu elu ongi just selline.
Sa ütlesid enne, et olid arg ja uje Kainuu poiss.
See oli hoopis vastupidine sellele, milline sa oled täna.
Jah. See muutus oli väga suur, mis toimus eriperioodidel.
Kui ma sain sõna, et täita oma ülesannet,
siis ma ikka usaldasin Teda, kes mind oli kutsunud.
Ma andsin end Talle seal oma metsamasina kabiinis.
Tõstsin käed üles ja ütlesin: "Siin ma olen!
Võta ja kasuta mind just seal, kus sul mind vaja läheb!
Ma ei hakka mõtlema, kuidas ma Püha Vaimust aru saan.
Lihtsalt võta, vii ja kasuta mind!"
Selle tagajärjel on paljugi juhtunud.
Jumal kuulis, kui sa seda ütlesid ja hakkas sulle näitama asju.
Erilisi asju hakkas juhtuma. Räägi neist.
Aasta peale Jumalaga kohtumist ja Tema kasuks otsustamist,
kündsin põldu.
Kuulasin jälle üht salvestust,
kus räägiti Taaveti ja Koljati võitlusest
ning siis korraga sain ühe nägemuse.
Ma peatasin traktori ja kogesin võimast Püha Vaimu ligiolu.
Nägin nägemuses 20-30 m kaugusel jumalateenistuse paika
ja inimesed nutsid seal.
Kuna aga seal olid valdavalt naised,
siis ara maapoisina kehitasin vaid õlgu
ja mõtlesin, mida see küll tähendama peaks?
Nende osade kaudu, mida nägin, küsis Püha Vaim minu käest:
"Mida sa teeksid selles olukorras?
Kui sa näed nutvaid usklikke naisi
ja sina kui mees, lähed sealt mööda ja vaatad neid ainult?"
Isa küsis minult, mida ma teeksin?
Mõtlesin sellele asjale varem kuuldud sõna alusel.
Kas mu karjaseks oleku aeg on selline,
kus mind koolitataksegi millegi sellise tarvis?
Ja siis ma mõistsin, et see ongi nüüd kui nupu vajutuse koht
ja ütlesin Jumalale: "Jumal, seda ma tahan!
See paistab olevat hea."
Mäletan seda, otsekui see oleks juhtunud eile.
Mu süda nagu keerles sees ja mul otsekui vahetati süda ära.
Kogu mu argus kadus kui sõrmenipsuga kuhugi.
Sain omale kindluse ja kaastunde meele
nende inimeste suhtes, kes nutavad ja on mures
ja keda elu vaev rõhub.
Sellest peale see töö käivitus.
See muutis ka su maist elu sel moel,
et sul polnud enam metsatraktorit ja künnitraktorit.
Künnitraktor on veel alles, aga metsatraktor elas oma aja ära.
7 aastat oli selle tööaeg.
Jumal rookis mu seest kõik ajalikud asjad välja.
Ta kutsus mind oma tööle,
et ma astuks aina sügavamale Tema kutse sisse.
Tegin peale seda sündmust veel 2 aastat ilmalikku tööd,
mille käigus ka mu naine õppis kogema midagi uut.
Kuniks Taevaisa kõnetas mind keset mu tööd mu sünnipäeval,
praegusest 4,5 aastat tagasi, 19.septembril.
Ta hakkas rääkima inimese elu loost alates eostamisest
ja seda udupeenelt.
Ta rääkis terve 8 tunnise tööpäeva.
Ütlesin Isale, et tahan saada osa nö täispaketist,
ehk ükskõik, kus ma ka inimesega kokku puutun,
et ma võiks teda aidata seal.
See oli võimas.
Ma polnud kunagi kuskil sellist teksti kuulnud
või ühtegi sellist raamatut lugenud.
See oli võimas ja siit see töö lahti läkski.
Ma teadsin, et inimesi, kes on seotud,on väga palju.
Teadsin seda, kuna ühel koosolekul, kus olin,
näidati mulle seda ühes nägemuses ja mind kutsuti sellele tööle.
Ma teadsin, et mind on kutsutud töötama koos usklikega,
kuna olin terve elu viibinud usklike ringkonnas
ja tundsin end mitteusklike seltsis kummaliselt.
Nii et Jumal valis mind selle töö peale.
Sul on huvitav mõiste - usklikud.
See on lai mõiste ja selles on mitu aspekti.
Usk ja usklik on kõikidele tuttavad mõisted.
Jumala Sõna ja tõe kohaselt, mida minagi olen kuulnud ja lugenud -
viimastel aegadel ka üsna lähedalt heebreakeelsele algtekstile.
Sellele võimalikult lähedalt,
sest see on see algupärane tekstiviis, mis on Jumala ainuke keel,
millega Ta on toonud oma Sõna ja tahte
inimesele arusaadavas vormis.
Heebrea keel on tuuma ja sisu poolest ainuke.
Seepärast igatsengi minna Jumala Sõna juurteni, neid otsides.
Sedakaudu olen hakanud ka aru saama,
et ustavus, mis peaks sageli olema sõna "usk" asemel,
et see räägib sellest, kuidas Aabraham uskus Jumalat.
See loeti tema õiguseks ja ta tegi, mida Isa kutsus teda üles tegema.
Nii olen minagi asunud sellele teele,
kus Isa on andnud mulle selle südame ja ma olen kogenud suuri imesid.
On huvitav, et sa said otsekui kogu paketi,
mis sisaldas neid tõdesid, mida Jumal tahtis anda.
Sa said selle vaimus.
Sa ei lugenud seda mitte kuskilt raamatust,
vaid see oli sinu jaoks kokku pandud. - Aamen.
See on minu meelest suur mõistmine,
et Jumal räägib igaühele otse südamesse
ja me peame otsima seda kanalit, kuidas see asi toimib.
Võib öelda, et on olemas mitmesuguseid suundi ja rühmitusi,
aga kui inimene on ainult pühapäeva-kristlane
ja käib vaid jumalateenistustel,
siis eks sealgi on omad õnnistushetked,
aga see isiklik kohtumine Jumalaga -
minu Jumal, minu Päästja, minu Tööandja.
Sellist ühendust vajab igaüks, et ta võiks Jumalat teenida.
Sa ütlesid enne,
et Jumal kohtab inimesi just üksikisiku tasemel. - Aamen.
See, mis sinuga juhtus,
on toonud 4 aastaga kaasa suure muutuse ka su peres.
Jah. Jumala Sõna tõotab - meie igaühe Jumal Jeshua on öelnud,
et pole kedagi, kes kui ta on loobunud majadest, põldudest, isast-emast,
vendadest-õdedest jms., et ta ei saaks sajakordselt tagasi
selsinasel ajal ja tulevases igaveses elus.
See tõotus on mu puhul täide läinud.
Mul on täna sajakordselt rohkem õdesid-vendi,
kui mul oli enne lähedasi ja sõpru,
kes pidasid mind imelikuks ja teevad seda endiseltki.
Sa läksid sellele tööle, mida nägid nägemuses.
Kuidas see töö sul käima läks?
See algas huvitavalt.
Ma liitusin ka Facebookiga.
Minu arvutis pole erinevaid lehekülgi, kuna ma pole neil kunagi käinud.
Mul pole olnud ei vajadust ega ka huvi selleks.
Kuid FB's sain usklikega sõpradeks, liitusin nende palverühmadega jne.
Sedakaudu lõin ka rühma - Iisrael, Jumala silmatera.
Sedakaudu liitus sellega Iisraeli sõpru ja asjahuvilisi.
Seal inimesed kaebasid kõige kurjuse ja surve üle, öeldes:
"Kui uskliku elu on nii raske, siis ma viskan küll püssi põõsasse."
Seal olid teatud inimesed, kes tegid mulle kui haiget
ja ma kogesin vaimus, et saan neid inimesi aidata.
Saatsin neile isikliku sõnumi ja eranditult kõik vastasid mulle.
See oli väga suur ime,
kui need inimesed, kelle tausta ma ei teadnud
ja kes ei pidanudki seda avalikustama,
hakkasid oma mineviku taaka välja valama.
Tõid välja nende mõtteviisi, et: "Kui uskliku elu on nii vilets,
siis me ei tahagi sellest osa saada!"
Usun, et Soomes üsna paljud mõtlevad nii.
Nad on märganud, et meist - usklikest, ei paista see usk välja.
Et see on nagu sa ütlesid, kohustuslik asi.
Aga Jumalalt saadud paketi kaudu hakkasin aru saama, miks see nii on.
Võin öelda, et see on usklike seas eksiarvamus ja teadmatus,
et usklikes ei saa olla vaimuvägesid, deemoneid ja kurje vaime.
Natuke aega tagasi puudutas just üks meie saadetest deemonite teemat
Sa oled pikka aega seda teemat uurinud ja avastanud
ning Jumal on sulle emaüsast peale neid asju näidanud.
See on andnud sulle palju teadmisi.
Jah.
Sain selle ilmutusena ülevalt Isalt, Püha Vaimu kaudu.
Selles "tööriista kastis" räägiti vaenlase sidumistest
ja millal on inimese elu, südame ja meelte väravad vaenlasele valla.
Esimesene asi on hirm, mille kaudu vaenlane saab sisse tulla
ja siis muidugi ka patuelu.
Kõik need teevad väravad lahti.
Ma teadsin seda Jumala Sõna kaudu
ja kui Püha Vaim mulle sellest rääkis,
siis Jumala Sõnast tuli lauseid ja lõike,
mis tõestasid, et Isa räägib.
Ma teadsin, et Püha Vaim räägib.
Kui inimene teeb usuotsuse,
siis ta peab end seejärel pühitsema ja eraldama end Jumalale.
Siis kõik minevik ja kõik selle taagad kaovad.
Me saame Jumala Vaimu kaudu uuendatud.
Seda aga ei juhtu, kui kogu elulugu ei käida läbi.
Kõik, mis seal on toimunud -
patuelu, kuigi see on andeks antud, kui on andeks palutud.
See koorem, kus vaenlane seob, tuleks maha panna.
Kõik vaenlase rajatised tuleb maha kiskuda.
Sinna tuleb kuulutada vabadust.
Tegelikult on vaja kedagi, kes kuulutab inimestele vabadust.
Neid patte peab ükshaaval andeks paluma
ja maha jätma.
Siis need kaovad.
Me rääkisime ka sellest,
et hingevaenlasel pole enam volitust tegutseda.
Kui me teeme pattu, siis vaenlasel on nö. voli tegutseda meis.
Seepärast tulebki tegutseda vastavalt.
Jah.
Ja kuigi me ei praktiseeri enam patuelu,
aga mineviku taak ja sidumised jäävad ikka alles.
On palju selliseid inimesi, kes imestavad,
"Kuidas minu puhul veel sellised asjad toimuvad?
Miks ma niimoodi käitun?"
See on lihtne - kas vaimuväed, deemonid ja isegi kurjad vaimud
võivad sundida inimest niimoodi käituma.
Inimene vajab tegelikku vabanemist.
Kui mõelda, et usklike seas on ka abielulahutusi,
siis need on ka juhitud kurjade vaimude kaudu.
- On.
Kas sul on ka selliseid asju ette tulnud?
On. Ja mitu kohe.
Paljud imestavad selle üle,
kuidas usklikud võivad lahutada ja tülitseda?
Aga hingevaenlane teeb seda.
"Tööriistapaketi" iva on selles,
et meil pole tegelikult võitlust vere ja liha vastu;
mitte ühegi inimese vastu isiklikult.
Olgu, kui must see elutaust tahes.
Ma pole kordagi ühegi inimese peale näpuga näidanud:
"Fuh, sina patune! Teed selliseid asju!"
Ma ju näen vaimus, et see on hingevaenlase töö.
Ja need sidumised ka, kuigi inimene ei taha olla selline.
Inimest on vaja vabastada.
Hingevaenlane ja tema teod tuleb kuulutada häbiväärseteks.
Käsu andmine ajab selle välja.
Võib ette kujutada,
et vanglates on selliseid inimesi, kellel on sellised asjad,
aga see on vaid üks viis, kuidas nad saavad inimese ellu tulla.
Kurjad vaimud võivad olla ka deemonid,
kes inimest alati just otse tänavarentslisse ei heida
Peajoonena võiks öelda, et olen märganud ja õppinud,
et kui räägitakse vaimuvägedest, siis on kartuse, orjuse, hooruse vaim.
Need vaimud on oma hierarhias kõige madalamatel kohtadel.
Seejärel on deemonlikud väed,
kellel on 10 korda suurem vägi kui vaimuvägedel.
Ja siis on veel kurjad vaimud, kelle seas valitseb veel oma hierarhia.
See sõltub sellest, kuidas inimene on elanud
ja kuidas on väravad neile vaimudele lahti on olnud.
See inimene tuleb Püha Vaimu juhtimisel vabastada.
Kui keegi inimene tuleb su juurde nn patsiendiks,
kui palju kogu see asjade läbi käimine iga inimese puhul aega võtab?
Sõltub täitsa juhtumist.
Seda on ka mõeldud ja eri inimestega räägitud,
et kui vaadata, kuidas Jumal tegi maa peal olles -
Ta ainult käskis ja inimene kohe vabanes.
Kuid Ta oli ka kõikväeline Jumal.
Tema vägi oli üle kõige muu väe ja Ta teadis neid asju täpselt.
Seda on raske öelda. Näiteks 3-tunnist kuni nädalani.
Nädal võib olla nii, et iga päev toimub 4-tunnine vestlus.
Igat juhtumit vaadeldakse eraldi.
See on suur töö.
Sest need on aastakümnetega nii kõvasti inimesse kasvanud
ja ei taha kergesti ära minna.
Jah. Mida keerulisemad need mustrid ja pildid on,
mida segasemad need asjad on elus, need tuleb ainult maha lõhkuda.
Võib öelda, et ka Soome kristlased
kannavad endas mitmesuguseid taakasid.
Jah ja tugevate sidumistega.
Nagu selles nägemuses -
inimesed nutsid sisemise vaeva pärast,
et keegi nendega kokku ei puutu.
Viitasid natuke varem pisut sellele, et oled leidnud oma juudi juured
ja sa tahad näha seda kuningriiki.
Minu sissepääs kuningriigi väravatest oli mu elu suurim asi.
Tegelikult on see kitsas värav, kust sisse minnakse.
Kui ma sisse sain, siis teadsin, et Jeesus on väravavalvur.
Kui mu süda oli sellele asjale lahti ja ma sain aru kuningriigi sõnumist,
siis Ta avas mulle ukse ja ma sain sinna kuningriiki sisse.
Asendusteoloogia ja need Kreeka ja Rooma "juuretised",
mis esinevad ka kristlaskonnas,
sealhulgas Gregoriuse kalender,
on nimelt täis topitud kõike seda, millel puuduvad juudi-heebrea juured.
Samuti ka Isa loodud pühadest jne., kus on see sõnum aastaringides -
kõik, mida ta tahab öelda.
Jumala Sõna ütleb, et Ta on Aabrahami, Iisaki ja Jaakobi Jumal.
Ta on Iisraeli Jumal.
Meie Jumal Jeshua tuli lunastama Iisraeli.
Kui Ta istub Isa paremal käel ja palvetab omade eest,
siis mulle sai selgeks, et Ta palub justIisraeli eest.
Need on Tema omad, kuigi nad ei käi usus.
Sest Jumala Sõna ütleb,
et Ta kutsub neid ühest kohast ja kahest suguharust.
Ta toob nad Siionisse.
Ja kuigi meie oleme paganrahvas,
siis meil on pääs Tema päästesse Tema kaudu.
Aga meil pole eritingimusi nagu oli Iisraeli rahval.
Me peame aktsepteerima juudi rabi, kes on Jeshua Hamashiah
ehk Jeesus Messias.
Peame võtma vastu selle, mida Tema kui juudi rabi õpetas;
seda, mida apostlid - Tema õpilased, rääkisid.
Jumala Sõna ütleb,
et kui keegi kuulutab mingit muud evangeeliumi,
kui see, mida nemad kuulutavad, siis olgu ta neetud!
Nad räägivad kuningriigi sõnumit.
Kord tuleb me Issand Jeesus kuningana,
laskub Õlimäele ja loob 1000-aastase rahuriigi.
Soome piiblitõlgetes peaks sõna "riik" asemel
lugema süstemaatiliselt "kuningriik", Taevariik ja Jumala kuningriik.
Siis läheb see algtekstiga kokku.
Jutt pole keelelaenudest, vaid Jeesuse tööst Kolgatal.
Just.
Seegi pöördub kuningriiki sissepääsuks nii,
et need, kes ei järgi Toorat
ehk käske, õpetust ja juhtnööre, mis on Vanas Testamendis kirjas,
need on käsu all.
Sest meie Jumal ütleb, et kui Ta tuleb,
siis Ta ei mõista meie üle kohut.
Seda teeb Jumala Sõna viimasel päeval.
Ehk need ongi käsu ja needuse all, kes pole kuulekad Jumala Sõnale
ja ei järgi Isa tahet.
Meie, kes oleme Jumala Sõnale kuulekad
ja tahame elada selle järgi,
meist räägitakse, et oleme käsu all, aga tegelikult oleme vabad.
See tõde on meid teinud vabaks. Me oleme Temaga ühenduses.
Meie kohta pole kohtuotsust.
Me oleme kuningriigi pärijad.
1,5 minutit on veel aega ja ma palun sul öelda vaatajatele,
mida Jumala Vaim sulle annab.
Kallid kuulajad-vaatajad!
Tahan öelda,
et ma palun teil hakata uurima Jumala Sõna
võimalikut lähedal heebrea algupärale.
Jätke sinnapaika inimeste seisukohad, mida ehk õpetatakse kogudustes;
mida olete kuulnud kristlaskonna põhiõpetuses.
Unustage see ja julgege uurida tõde.
Seda ma tahan, et julgege uurida tõde.
Ja kui te uurite Jumalas Sõnas olevat teksti
võimalikult lähedal heebrea algupärale,
siis hakkate ka leidma tõde ja saate vabaks.
Sealt paljastub ka see,
et inimeses eneses pole midagi head
ja hingevaenlase võim peitub lihalikus loomuses ja meeltes.
Issand Jeesus tuli meid vabastama sellest vangistusest
Jumala laste kirkuse vabadusse.
Soovin õnnistusi kõigile vaatajatele-kuulajatele.
Otsige tõde ja te leiate selle!
Aitäh, Sakari Kela, et tulid Kainuust rääkima neid asju,
mida oled tõena leidnud uurides ja kuulates Jumala Sõna.
Usun, et see saade on selline, mis annab mitmetele mõtlemisainet
ja mitmedki hakkavad otsima seda tõde.
Aitäh, et tulid! Õnnistusi sulle!
Kui soovid toetada Eesti TV7 tööd, helista 900 1777 (Kõne hind 7euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa